ฉีดยาคุมแบบ3 เดือนไปเมื่อประมาณวันที่ 19 ตุลาคม แล้วมีเพศสัมพันธ์วันที่ 3 ธันวาคม โดยมีการหลั่งใน แล้วเมื่อวันที่ 11 ธันวาคม มีเลือดออกประปริกระปรอย มีโอกาสท้องมั้ยคะ
สวัสดีค่ะ การใช้ยาคุมแบบฉีดคุมกำเนิดทุก 1 หรือ 3 เดือนนั้น ควรเริ่มฉีดภายใน 5 วันแรกของการมีประจำเดือน เพื่อให้สามารถมีเพศสัมพันธ์ได้เลย แต่หากเริ่มฉีดเวลาอื่นควรรอให้ครบ 7 วัน และเป็นการคุมกำเนิดที่มีประสิทธิภาพสูง โอกาสตั้งครรภ์ขณะฉีดยามีน้อยกว่า 1%ถ้าฉีดยามายังไม่ครบอายุยา 3 เดือน ยามีประสิทธิภาพในการป้องกันการตั้งครรภ์ได้เต็มที่ แม้มีเพศสัมพันธ์แบบหลั่งใน โอกาสตั้งครรภ์มีน้อยมาก เลือดที่ออกกกระปริดกระปรอยอาจเป็นผลข้างเคียงจากยา ต้องสังเกตว่าเลือดออกมากไหม ถ้าออกมาก ติดต่อกันเกิน 7 วัน อาจมีสาเหตุจากความผิดปกติอื่นๆของร่างกายที่ทำให้เลือดออกผิดปกตินอกเหนือจากยา ที่ควรไปพบแพทย์เพื่อหาสาเหตุหากไม่สบายใจ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ และเมื่อครบกำหนดฉีดยาคุมให้ไปฉีดยาต่อตามแพทย์นัด